Vychádzajúc z § 28a zákona NR SR č. 42/1994 Z. z. o civilnej ochrane obyvateľstva majú občania právo podať si žiadosť na**Jednorazová finančná výpomoc**

**Jednorazová finančná výpomoc**

(1) Jednorazovú finančnú výpomoc (ďalej len „výpomoc“) možno poskytnúť fyzickej osobe, ak v dôsledku mimoriadnej udalosti došlo k poškodeniu alebo zničeniu rodinného domu, bytu alebo iného obydlia vrátane jeho zariadenia (ďalej len „obydlie“), ktoré užívala v čase vzniku mimoriadnej udalosti.

(2) Výpomoc možno poskytnúť na základe písomnej žiadosti. Žiadateľom o poskytnutie výpomoci je osoba uvedená v odseku 1. Prílohou žiadosti je výpis z listu vlastníctva, kópia listu vlastníctva, kópia nájomnej zmluvy alebo iný doklad, ktorým sa preukazuje užívacie právo k obydliu. Prílohou žiadosti sú údaje podľa osobitného predpisu potrebné na účel overenia vlastníckeho práva k obydliu; ak žiadateľom o poskytnutie výpomoci nie je vlastník obydlia, prílohou žiadosti je kópia nájomnej zmluvy alebo iný doklad, ktorým sa preukazuje užívacie právo k obydliu.

(3) Obec na základe žiadosti posúdi v súčinnosti s

a) okresným úradom rozsah poškodenia obydlia,

b) úradom práce, sociálnych vecí a rodiny sociálnu situáciu žiadateľa.

(4) Sociálna situácia žiadateľa sa posudzuje podľa toho, či žiadateľ je

a) v hmotnej núdzi a poberá dávku v hmotnej núdzi a príspevky k dávke v hmotnej núdzi,

b) osoba s ťažkým zdravotným postihnutím,

c) osamelý rodič, ktorý sa stará o nezaopatrené dieťa,

d) osoba, ktorá dovŕšila vek potrebný na nárok na starobný dôchodok.

(5) Obec predloží zoznam žiadostí okresného úradu. Zoznam obsahuje najmä

a) meno, priezvisko a adresu trvalého pobytu žiadateľa,

b) popis rozsahu poškodenia obydlia,

c) popis sociálnej situácie žiadateľa.

(6) Okresný úrad vypracuje zoznam žiadostí, ktoré predložili obce v jeho územnom obvode, ktorý predloží so svojím stanoviskom ministerstvu vnútra. Ministerstvo vnútra vypracuje návrh na poskytnutie výpomoci, ktorý predloží na schválenie vláde; ak sa výpomoc má poskytnúť z rozpočtovej rezervy vlády, Ministerstvu financií Slovenskej republiky na zabezpečenie postupu podľa osobitného zákona.

(7) Na poskytnutie výpomoci nie je právny nárok.

(8) Výpomoc je nenávratná a poskytuje sa zo štátneho rozpočtu.

(9) Výpomoc vypláca obec.

(10) Obec zverejní na úradnej tabuli a na webovom sídle, ak ho má zriadené, na účel informovania verejnosti zoznam osôb s údajmi podľa odseku 5 písm. a), ktorým bola poskytnutá výpomoc.

*(Žiadateľ)* **Titul, meno a priezvisko, trvalý pobyt, tel. kontakt**

**Mesto Komárno**

Nám. gen. Klapku 1

945 01 Komárno

V ....................................... dňa ............................

**Vec : Žiadosť o jednorazovú finančnú výpomoc**

Dole podpísaný *(titul, meno, priezvisko)* bytom, *(presná adresa trvalého pobytu)* týmto žiadam o poskytnutie jednorazovej finančnej výpomoci v zmysle § 28a) zákona NR SR č. 42/1994 Z. z. o civilnej ochrane obyvateľstva. Vzhľadom na skutočnosť, že v dôsledku mimoriadnej udalosti - *(uviesť o akú mimoriadnu udalosť išlo – napr. veternej smršte, povodne, snehovej kalamity a pod.)* zo dňa *(dátum)*, došlo k poškodeniu (alebo zničeniu) rodinného domu/bytu/iného obydlia vrátane jeho zariadenia, ktoré som užíval v čase vzniku mimoriadnej udalosti.

Rozsah poškodenia rodinného domu/bytu/iného obydlia a poškodenia zariadenia: *(uviesť stručný opis poškodenia).*

Odhadovaná výška poškodenia rodinného domu/bytu/iného obydlia: ............................ *(uviesť odhadovanú sumu v €).*

Odhadovaná výška poškodenia zariadenia: .................... *(uviesť odhadovanú sumu v €).*

Mimoriadna situácia bola vyhlásená: .......................................... *(dátum vyhlásenia, čas vyhlásenia).*

Mimoriadna situácia bola odvolaná: .......................................... *(dátum odvolania, čas odvolania).*

Zároveň týmto potvrdzujem, že spĺňam podmienku pre poskytnutie jednorazovej finančnej výpomoci podľa § 28a ods. 4 zákona NR SR č. 42/1994 Z. z. o civilnej ochrane obyvateľstva a som:

a) osoba v hmotnej núdzi a poberám dávku v hmotnej núdzi a príspevky k dávke v hmotnej núdzi,

b) osoba s ťažkým zdravotným postihnutím,

c) osamelý rodič, ktorý sa stará o nezaopatrené dieťa,

d) osoba, ktorá dovŕšila vek potrebný na nárok na starobný dôchodok.

*(žiadateľ označí podmienku, ktorú spĺňa)*

..............................................

*(podpis žiadateľa)*

Prílohou k tejto žiadosti sú:

1. Fotodokumentácia poškodenia obydlia a zariadenia mimoriadnou udalosťou

2. Výpis z listu vlastníctva

3. Kópia listu vlastníctva, kópia nájomnej zmluvy, alebo iný doklad, ktorým sa preukazuje užívacie právo k obydliu

*Poznámka: Žiadosť spolu s prílohami sa predkladá obci, na ktorej území sa obydlie nachádza, do 30 dní od odvolania mimoriadnej situácie.*